Liucija Drąsutienė

Liucija Gražina Drąsutienė-Ramonaitė (1937 m. balandžio 18 d. Kaune – 2025 m. kovo 6 d. Vilniuje) – Lietuvos pianistė, humanitarinių mokslų daktarė, profesorė.

 Biografija 
1960 m. baigė Lietuvos konservatoriją, Balio Dvariono fortepijono klasę. 1988 m. menotyros kandidatė, humanitarinių mokslų daktarė.

1960–1961 m. Lietuvos operos ir baleto teatro koncertmeisterė. Nuo 1960 m. Čiurlionio menų mokyklos fortepijono mokytoja, nuo 1995 m. mokytoja ekspertė. Vilniaus muzikos mokyklos „Lyra“ mokytoja. Nuo 1973 m. dar ir Lietuvos valstybinės konservatorijos (dab. Muzikos ir teatro akademija) dėstytoja, nuo 1991 m. Pedagogikos katedros vedėja, nuo 1991 m. docentė, nuo 2003 m. profesorė. Balio Dvariono respublikinio pianistų ir stygininkų konkurso žiuri komisijos pirmininkė.

Paskelbė apie 50 darbų pianizmo istorijos ir metodikos klausimais.

Tarp mokinių – Petras Geniušas, Daumantas Kirilauskas, Albina Šikšniūtė, Artas Balakauskas, Rudolfas Budginas, Daumantas Slipkus, Irena Citavičiūtė-Pečiūrienė, Vaiva Eidukaitytė-Storastienė, Vilija Poškutė.

Mirė 2025 m. kovo 6 d.https://www.muzikusajunga.lt/naujiena/netektis-mire-liucija-grazina-ramonaite-drasutiene-1937-2025 Palaidota Antakalnio kapinėse.

 Bibliografija 
 Muzika ir pedagogika: straipsnių rinkinys (sudarytoja) Vilnius, Lietuvos muzikos akademija, 2002 m.;
 Fortepijono metodikos tradicijos ir dabartis: metodinis leidinys. Vilnius, Lietuvos muzikos akademija, 2004 m. ISBN 9986-503-46-9.

 Šaltiniai 

Kategorija:Lietuvos pianistai
Kategorija:Lietuvos koncertmeisteriai
Kategorija:Lietuvos menotyrininkai
Kategorija:Lietuvos muzikos istorikai